Cuneiform Tablet Kt 94/k 1675 (AKT 6c 544)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im ú-ṣur-ša-IŠTAR ú zu-ku-a qí-bi-ma um-ma SIG₅-pí-a-šur-ma 15 ma-na AN.NA ku-nu-ki-a ú-ṣur-ša-IŠTAR ú ṣí-li-a na-áš-ú-ni-ku-nu-tí ŠÀ.BA 5 ma-na AN.NA ik-ri-bu ša a-šur a-ḫu-ú-a a-tù-nu a ma-lá ta-le-e-a-ni la-ma ILLAT-tum e-ru-ba-ni AN.NA-ki a-na KÙ.BABBAR ṣa-ru-pì-im dí-na-ma ší-im 5 ma-na AN.NA ša ik-ri-be KÙ.BABBAR lu ša-li-iṭ a ší-tí KÙ.BABBAR-pí-a pì-ri-kà-ni na-ar-bu-tim wa-as-mu-tim ša-ma-ma li-ib-ší šu-ma pí-ri-kà-nu lá-šu KÙ.BABBAR i ku-nu-ki-šu li-ib-ší